作者:無名氏
標題:張公藝九世同居・混江龍
內容:尊卑有序，俺一團和氣靄門閭。立身的有士農工賈，傳家的有禮樂詩書。想著那累代功名天下有，似俺家滿門忠孝世間無。為男的孝於父母，做女的善侍公姑。人力眾數百家眷，田宅廣無限倉庾。親戚同高樓大廈，朋友共肥馬輕車。樂天年幽居田野。播芳聲喧滿江湖。但存忠孝以齊家，不求榮顯學幹錄。常能如此，更待何如。